TSB-VO-08/2022

# Výzva na predkladanie ponúk v zákazke na predmet „Prenájom plošín s obsluhou na modernizáciu verejného osvetlenia“

Spoločnosť Technické siete Bratislava, a.s., Primaciálne nám. č. 1, 814 99 Bratislava (ďalej len „verejný obstarávateľ“) uskutočňuje výber dodávateľa na predmet zákazky: „**Prenájom plošín s obsluhou na modernizáciu verejného osvetlenia**“ podľa § 117 zákona č. 343/2015 Z. z.
o verejnom obstarávaní a o zmene a doplnení niektorých zákonov (ďalej len „ZVO“).

## Základné informácie

Verejný obstarávateľ: Technické siete Bratislava, a.s., Primaciálne nám. č. 1, 814 99 Bratislava

Kontaktná osoba: Zuzana Jamnická

## Opis predmetu zákazky

Predmetom zákazky je poskytnutie služieb prenájmu montážnych plošín spolu s ich obsluhou potrebných k zabezpečeniu modernizácie verejného osvetlenia na území mesta Bratislava. Elektromontážne práce na osvetlení budú vykonávané zamestnancami TSB, a.s.. Dodávateľ plošín spolu s plošinou poskytne aj pracovníka, ktorý bude vykonávať obsluhu plošiny.

Každý uchádzač (Dodávateľ) musí disponovať min. 1 montážnou plošinou.

**Požiadavky na montážne plošiny:**

|  |  |
| --- | --- |
| **Požadovaná funkcionalita/vlastnosť predmetu zákazky** | **Podrobný opis funkcionality** |
| Podvozok | do 3500 kg s plošinou |
| Plošina s pracovnou výškou: | min. v rozmedzí od 12m do 25m. (výška podlahy pracovného koša) |
| Plošina s bočným dosahom: | min. v rozmedzí od 4m do 9m. (pracovný horizontálny dosah) |
| Nosnosť pracovného koša | min. 200 kg |
| Rotácia ramena | min. 360° |
| **Ďalšie požiadavky na predmet zákazky** |
| Protišmyková podlaha pracovného koša s dielektrickým kobercom (podmienka pre práce pod napätím) |
| Uchádzač musí disponovať zaškolenou obsluhou (pracovníkom) pre obsluhu danej plošiny, ktorým bude plniť predmet zákazky. |
| Verejný obstarávateľ (Objednávateľ) požaduje príjazd s plošinou na miesto a v čase, ktoré budú presne uvedené v objednávke (územie Bratislavy) a následne zabezpečenie bezpečnej manipulácie s plošinou.  |
| Dodávateľ bude predmet plnenia vykonávať v súlade s platnými technickými normami a súvisiacou platnou legislatívou a dodržiavať právne predpisy týkajúce sa bezpečnosti a ochrany zdravia pri práci a tiež zabezpečiť dodržiavanie týchto predpisov svojimi zamestnancami. Dodávateľ zabezpečí odborne spôsobilý personál a predmet plnenia bude vykonávať s odbornou starostlivosťou. |
| Dodávateľ je povinný najneskôr v deň uzavretia Rámcovej dohody predložiť a po celú dobu jej platnosti udržiavať poistenie zodpovednosti za škodu spôsobenú tretím osobám v súvislosti s činnosťou vykonávanou Dodávateľom podľa Rámcovej dohody s poistným krytím minimálne 100.000,- eur. |
| Dodávateľ je povinný počas vykonávania činností viesť podrobný Pracovný denník vykonaných prác a iných záznamov súvisiacich s poskytovaním služby a poskytovať záznamy z tohto denníka Objednávateľovi.  |
| Dodávateľ na požiadanie predloží Objednávateľovi Revíznu správu zdvíhacieho zariadenia a montážnu skúšku podľa § 9 vyhlášky MPSVaR SR č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia. |

## Identifikácia predmetu obstarávania podľa CPV kódov

60182000-7 Prenájom priemyselných vozidiel s vodičom

34134100-6 Plošinové nákladné automobily

34142100-5 Vozidlá so zdvižnou plošinou

## Predpokladaná hodnota zákazky

58 000,- eur bez DPH. PHZ zároveň predstavuje rámec maximálneho možného finančného čerpania Rámcovej dohody.

## Rozdelenie predmetu obstarávania na časti

Zákazka nie je rozdelená na časti.

## Typ zmluvného vzťahu

Výsledkom verejného obstarávania bude Rámcová dohoda s 3 dodávateľmi (úspešnými uchádzačmi), ktorá tvorí prílohu č. 2 tejto Výzvy. Konkrétne čiastkové plnenia (zákazky)
sa budú dodávateľom zadávať na základe objednávok spôsobom opätovného otvorenia súťaže podľa pravidiel uvedených v článku III Rámcovej dohody.

## Miesto a čas dodania zákazky

**Miesto:** územie mesta Bratislava

**Čas:** 12 mesiacov odo dňa nadobudnutia účinnosti Rámcovej dohody alebo
do vyčerpania celkovej ceny, t. j. do výšky 58 000,- eur bez DPH.

Predpokladaný čas trvania Rámcovej dohody je od 15.1.2023.

Presné termíny dodania jednotlivých plnení budú špecifikované v objednávkach vystavených na základe Rámcovej dohody.

## Hlavné podmienky financovania

Predmet zákazky bude financovaný z rozpočtu verejného obstarávateľa na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena predmetu zákazky musí zahŕňať všetky náklady spojené s poskytnutím požadovaného plnenia predmetu zákazky.

## Podmienky účasti uchádzačov

Vyžaduje sa splnenie podmienok účasti osobného postavenia:

1. podľa § 32 ods. 1 písm. e) ZVO, t. j. uchádzač musí byť oprávnený dodávať predmet zákazky – uchádzač **preukazuje** **čestným vyhlásením**, ktoré je súčasťou prílohy č. 1 tejto Výzvy.
2. podľa § 32 ods. 1 písm. f) ZVO, t. j. že uchádzač nemá uložený zákaz účasti vo verejnom obstarávaní – uchádzač **preukazuje** **čestným vyhlásením**, ktoré je súčasťou prílohy č. 1 tejto Výzvy.

Vyžaduje sa splnenie podmienok účasti technickej alebo odbornej spôsobilosti:

1. podľa § 34 ods. 1 písm. g) ZVO, t. j. uchádzač musí preukázať, že disponuje min. 1 osobou zodpovednou za plnenie zákazky – pracovník na obsluhu pohyblivých pracovných plošín na podvozku s motorovým pohonom podľa písm. f) prílohy č. 1a k zákonu č. 124/2006
Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „zákon o BOZP“) – uchádzač **preukazuje:**
* platným **preukazom, osvedčením alebo dokladom podľa**[**§ 16 ods. 1 písm. b)**](https://www.slov-lex.sk/pravne-predpisy/SK/ZZ/2006/124/20220101#paragraf-16.odsek-1.pismeno-b)**zákona o BOZP oprávňujúcim na obsluhu pohyblivých pracovných plošín na podvozku
s motorovým pohonom** podľa písm. f) prílohy č. 1a k zákonu o BOZP alebo ekvivalentný doklad vydávaný v inej krajine ako SR oprávňujúci na dané činnosti a
* **dokladom z ktorého vyplýva právo disponovať touto osobu** počas plnenia zákazky (pracovná zmluva, dohoda o vykonaní práce a pod.).
1. podľa § 34 ods. 1 písm. j) ZVO, t. j. uchádzač musí preukázať, že disponuje min. 1 montážnou plošinou, ktorá spĺňa požiadavky na predmet zákazky podľa 2. bodu „Opis predmetu zákazky“ tejto Výzvy – uchádzač **preukazuje:**
* **technickým/produktovým listom plošiny**, z ktorého musí vyplývať splnenie požiadaviek na montážnu plošinu a
* **dokladom z ktorého vyplýva právo disponovať touto montážnou plošinou** počas plnenia zákazky (technické osvedčenie, lízingová zmluva, nájomná zmluva a pod.).

**Uchádzač môže tieto doklady v ponuke nahradiť čestným vyhlásením, ktoré je súčasťou prílohy č. 1 tejto Výzvy. Na predloženie daných dokladov v takom prípade verejný obstarávateľ vyzve uchádzačov, ktorí sa predbežne umiestnia na prvých troch miestach.**

## Komunikácia a vysvetľovanie

Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: https://josephine.proebiz.com/sk/. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Pre účely komunikácie a predkladanie ponúk musí byť hospodársky subjekt registrovaný
v systéme JOSEPHINE. [Skrátený návod registrácie](https://store.proebiz.com/docs/josephine/sk/Manual_registracie_SK.pdf) rýchlo a jednoducho prevedie procesom registrácie v systéme JOSEPHINE, vrátane opisu základných obrazoviek systému.

Predkladanie ponúk je pri zákazkách s nízkou hodnotou umožnené aj neautentifikovaným hospodárskym subjektom.

Technické nároky na používanie systému JOSEPHINE sú úplne bežné a každý bežný počítač by ich mal spĺňať. Podrobné Technické nároky systému JOSEPHINE si môžete stiahnuť [TU](https://store.proebiz.com/docs/josephine/sk/Technicke_poziadavky_sw_JOSEPHINE.pdf).

Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov,
aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

[Skrátený návod](https://store.proebiz.com/docs/josephine/sk/Skrateny_navod_ucastnik.pdf) rýchlo a jednoducho prevedie uchádzača procesom prihlásenia, posielania správ a predkladaním ponúk v systéme na elektronizáciu verejného obstarávania JOSEPHINE. Pre lepší prehľad uchádzač nájde tiež opis základných obrazoviek systému. V prípade potreby je možné kontaktovať linku podpory Houston PROEBIZ na e-maile: houston@proebiz.com alebo telefonicky na čísle: +421 220 255 999.

## Predkladanie ponúk

**Lehota:** **do 22.12.2022 do 13:00 hod.**

**Spôsob:** Prostredníctvom IS Josephine na nasledovnej adrese zákazky:

 <https://josephine.proebiz.com/sk/tender/35872/summary>

**Obsah ponuky:** Riadne vyplnená a podpísaná príloha č. 1 – Návrh na plnenie kritérií.

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Verejný obstarávateľ odporúča uchádzačom predkladať ponuku v dostatočnom časovom predstihu, obzvlášť v prípade dátovo objemnejších príloh, aby sa upload, odoslanie a doručenie ponuky uskutočnili pred uplynutím lehoty.

## Kritériá na vyhodnotenie ponúk

Kritériom na vyhodnotenie ponúk je **najnižšia cena za celý predmet zákazky v eur s DPH**.

V Návrhu na plnenie kritérií, ktorý je prílohou č. 1 Výzvy, sú uvedené dve položky, ktoré je potrebné naceniť (**cena za 1 hod. prevádzky plošiny spolu s obsluhou a cena za 1 km prejazdený vozidlom – pracovnou plošinou počas poskytovania plnenia vrátane pohonných hmôt**) spolu s ich predpokladaným objemom, ktorý verejný obstarávateľ predpokladá vyčerpať počas platnosti Rámcovej dohody. Predpokladaný objem bol stanovený odborným odhadom na základe uvažovaného plnenia, nie je záväzný a v realite sa môže líšiť.

**Dodávateľ bude oprávnený fakturovať iba počet hodín a počet kilometrov, počas ktorých bude poskytovať plnenie pre verejného obstarávateľa od momentu vyzdvihnutia pracovníkov verejného obstarávateľa v jeho prevádzke na adrese: Kopčianska 72, Bratislava, poskytnutie plnenia na miestach určených verejným obstarávateľom
do momentu dovezenia pracovníkov verejného obstarávateľa späť na jeho prevádzku.**

Hodinová odmena a cena za 1 km uvedená v Návrhu na plnenie kritérií uchádzača bude
pre účely plnenia Rámcovej dohody predstavovať maximálnu cenu za danú jednotku.

**Spôsob určenia ceny:** cena za poskytované služby zahŕňa všetky náklady uchádzača
na poskytnutie plnenia, ktoré je predmetom zákazky v rozsahu ako je to uvedené v 2. bode „Opis predmetu zákazky“ Výzvy a v súlade s podmienkami uvedenými v Rámcovej dohode. Ponuková cena bude vyjadrená v mene euro. **Ak uchádzač nie je platcom DPH, na túto skutočnosť upozorní verejného obstarávateľa.** Ak uchádzač nie je platcom DPH, ním uvedená cena bude považovaná za konečnú aj v prípade, ak by sa počas plnenia predmetu zákazky stal platiteľom DPH.

**Úspešnými uchádzačmi** po vyhodnotení ponúk na základe kritérií sa stanú uchádzači, **ktorých ponuka sa umiestnila na prvých troch miestach** s najnižšími celkovými cenami uvedenými v ich Návrhu na plnenie kritérií. Rámcová dohoda bude uzatvorená so všetkými tromi úspešnými uchádzačmi, pričom jednotlivé konkrétne čiastkové plnenia (zákazky) sa budú zadávať na základe objednávky, opätovnými otvorením súťaže podľa pravidiel uvedených v článku III Rámcovej dohody.

**Rozhodné kritérium v prípade najnižších celkových cien:** V prípade rovnosti najnižších celkových cien predložených v ponukách uchádzačov tak, že nebude možné určiť prvých troch uchádzačov, bude rozhodným kritériom na vyhodnotenie ponúk **počet osôb, ktoré plánuje uchádzač nasadiť na plnenie zákazky a ktoré sú osobami znevýhodnenými na trhu práce** uvedenými uchádzačmi v ich Návrhu na plnenie kritérií. Tieto osoby nemusia byť vo vzťahu k uchádzačovi v zamestnaneckom pomere. Uchádzač v Návrhu na plnenie kritérií uvedie meno a priezvisko takejto osoby, jej status, v dôsledku ktorého je osobou znevýhodnenou na trhu práce a činnosť, ktorú na účely plnenia zákazky bude vykonávať.

V prípade uplatnenia rozhodného kritéria sa úspešným uchádzačom/uchádzačmi stane uchádzač/uchádzači s vyšším počtom osôb, ktoré sú osobami znevýhodnenými na trhu práce.

**Za osobu znevýhodnenú na trhu práce sa v tomto verejnom obstarávaní považuje:**

a) osoba mladšia ako 26 rokov, ktorá ukončila štúdium pred menej ako 2 rokmi

b) osoba staršia ako 50 rokov

c) občan, ktorý bol v posledných 3 rokoch vedený v evidencii uchádzačov o zamestnanie najmenej 12 mesiacov

d) osoba, ktorá dosiahla vzdelanie nižšie ako stredné odborné vzdelanie

e) štátny príslušník tretej krajiny, ktorému bol udelený azyl

f) osamelá dospelá osoba s aspoň jednou osobou odkázanou na jeho starostlivosť alebo starajúca sa aspoň o jedno dieťa pred skončením povinnej školskej dochádzky

g) osoba so zdravotným postihnutím.

## Ďalšie informácie

1. Verejný obstarávateľ vyzve prvých troch uchádzačov s najnižšou ponukovou cenou
na predloženie dokladov nevyhnutných na overenie splnenia tých podmienok účasti, ktoré si nevie verejný obstarávateľ overiť sám z verejne prístupných zdrojov (napr. na predloženie originálu alebo osvedčenej kópiedokladu o oprávnení podnikať nie staršieho ako tri mesiace – živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra, príp. registra právnických osôb a podnikateľov). V prípade, že niektorý z uchádzačov umiestnených na prvých troch miestach nepreukáže splnenie podmienok účasti, verejný obstarávateľ môže vyzvať uchádzača ďalšieho v poradí. Tento postup môže verejný obstarávateľ opakovať.
2. Verejný obstarávateľ označí za úspešných, uchádzačov s najnižšou cenou umiestnených
na prvých troch miestach, ktorí preukázali splnenie stanovených podmienok účasti a požiadaviek na predmet zákazky.
3. Informácia o výsledku zákazky a vyhodnotenia ponúk bude uchádzačom zaslaná elektronicky.
4. Verejný obstarávateľ si vyhradzuje právo neprijať žiadnu ponuku. O takomto postupe bude verejný obstarávateľ uchádzačov informovať spolu s odôvodnením.

V Bratislave, dňa 15.12.2022

 Ing. Juraj Nyulassy

 Predseda predstavenstva

**Zoznam príloh:**

Príloha č. 1 – Návrh na plnenie kritérií

Príloha č. 2 – Návrh Rámcovej dohody